title: Provedbena uredba Vijeća (EU) br. 77/2010 od 19. siječnja 2010. o izmjeni Uredbe (EZ) br. 452/2007 o uvođenju konačne antidampinške pristojbe na uvoz dasaka za glačanje podrijetlom, između ostalog, iz Narodne Republike Kine

text:
                  11/Sv. 82

                  HR

                  Službeni list Europske unije

                  180

            32010R0077

                  L 024/1

                  SLUŽBENI LIST EUROPSKE UNIJE

            PROVEDBENA UREDBA VIJEĆA (EU) br. 77/2010
      od 19. siječnja 2010.
      o izmjeni Uredbe (EZ) br. 452/2007 o uvođenju konačne antidampinške pristojbe na uvoz dasaka za glačanje podrijetlom, između ostalog, iz Narodne Republike Kine
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1), stavljanju izvan snage Uredbe Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (2) („osnovna Uredba”), a posebno članak 11. stavak 4. Uredbe (EZ) br. 1225/2009,
      uzimajući u obzir prijedlog koji je podnijela Komisija nakon savjetovanja sa Savjetodavnim odborom,
      budući da:
      A.   MJERE NA SNAZI

                  (1)

                  Mjere koje su trenutačno na snazi na uvoz dasaka za glačanje podrijetlom, između ostalog, iz Narodne Republike Kine (NRK) konačne su antidampinške pristojbe uvedene Uredbom Vijeća (EZ) br. 452/2007 (3). Prema istoj Uredbi, antidampinške pristojbe uvedene su i na uvoz dasaka za glačanje podrijetlom iz Ukrajine.

            B.   TRENUTAČNI ISPITNI POSTUPAK

      1.   Zahtjev za reviziju

                  (2)

                  Ova revizija u vezi s „novim izvoznikom” pokrenuta je na temelju zahtjeva i podataka koje je dostavio Greenwood Houseware (Zhuhai) Ltd („podnositelj zahtjeva” ili „Greenwood Houseware”), izvoznik iz NRK-a. Podnositelj zahtjeva tvrdio je da nije povezan ni sa jednim proizvođačem izvoznikom iz NRK-a koji podliježe antidampinškim mjerama na snazi u pogledu dasaka za glačanje. Nadalje, tvrdio je da nije izvozio daske za glačanje u Zajednicu tijekom razdoblja početnog ispitnog postupka („početni RIP”, tj. razdoblje od 1. siječnja 2005. do 31. prosinca 2005.), nego da je nakon toga počeo izvoziti daske za glačanje u Uniju.

            2.   Pokretanje revizije u vezi s „novim izvoznikom”

                  (3)

                  Komisija je ispitala dokaze koje je dostavio podnositelj zahtjeva i utvrdila da su dostatni kako bi opravdali pokretanje revizije u skladu s člankom 11. stavkom 4. osnovne Uredbe. Nakon savjetovanja sa Savjetodavnim odborom i nakon što je industriji Unije pružena mogućnost komentiranja, Komisija je Uredbom (EZ) br. 356/2009 (4) pokrenula reviziju Uredbe (EZ) br. 452/2007 u odnosu na podnositelja zahtjeva i započela ispitni postupak.

                  (4)

                  Prema Uredbi Komisije o pokretanju revizije, antidampinška pristojba od 38,1 % uvedena Uredbom (EZ) br. 452/2007 na uvoz dasaka za glačanje koje proizvodi podnositelj zahtjeva stavljena je izvan snage. Istodobno, prema članku 14. stavku 5. osnovne Uredbe, carinskim tijelima naloženo je da poduzmu odgovarajuće mjere za evidentiranje takvog uvoza.

            3.   Dotični proizvod

                  (5)

                  Proizvod obuhvaćen trenutačnom revizijom je isti kao u ispitnom postupku koji je doveo do uvođenja mjera na snazi na uvoz dasaka za glačanje podrijetlom, između ostalog, iz NRK-a, tj. daske za glačanje, samostojeće ili ne, s ili bez generatora pare i/ili sustava za zagrijavanje i/ili ventilaciju, uključujući daske za rukave i njihove osnovne dijelove, tj. podnožje, navlaku i odjeljak za spremanje glačala, trenutačno obuhvaćene oznakama KN ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 i ex 8516 90 00, podrijetlom iz NRK-a.

            4.   Dotične stranke

                  (6)

                  Komisija je o pokretanju revizije službeno obavijestila podnositelja zahtjeva, industriju Unije putem njezinih predstavnika i predstavnike zemlje izvoznice. Zainteresirane stranke imale su priliku izraziti svoje stavove u pisanom obliku i zatražiti raspravu.

                  (7)

                  Komisija je, također, podnositelju zahtjeva poslale obrazac zahtjeva za primjenu tretmana tržišnog gospodarstva (MET) i upitnik, a odgovor je primila u rokovima koji su određeni u tu svrhu.

                  (8)

                  Komisija je tražila i potvrdila sve podatke koje je smatrala neophodnima za potrebe MET-a/IT-a i utvrđivanje dampinga. Posjeti radi provjere obavljeni su kako slijedi:

                              (a)

                              proizvođač izvoznik iz NRK-a
                              Greenwood Houseware (Zhuhai) Ltd, Narodna Republika Kina

                              (b)

                              trgovačka društva povezana s proizvođačem izvoznikom
                              Brabantia S&S, Hong Kong
                              Brabantia S&L Belgium NV, Overpelt, Belgija
                              Brabantia Belgium NV, Overpelt, Belgija
                              Brabantia International BV, Valkenswaard, Nizozemska
                              Brabantia Branding BV, Valkenswaard, Nizozemska
                              Brabantia Export, Valkenswaard, Nizozemska
                              Brabantia S&L (UK) Ltd, Bristol Ujedinjena Kraljevina
                              Brabantia UK Limited, Bristol, Ujedinjena Kraljevina

                  (9)

                  U svjetlu potrebe za utvrđivanjem uobičajene vrijednosti za proizvođača izvoznika u NRK-u u slučaju kada mu se možda ne bi dodijelio MET, provjera s ciljem utvrđivanja uobičajene vrijednosti na temelju podataka od proizvođača industrije Unije održala se u prostorijama sljedećeg trgovačkog društva:
                  Vale Mill Ltd, Rochdale, Ujedinjena Kraljevina

            5.   Razdoblje ispitnog postupka

                  (10)

                  Ispitni postupak u vezi dampinga obuhvatio je razdoblje od 1. listopada 2007. do 31. ožujka 2009. („razdoblje ispitnog postupka” ili „RIP”). Razdoblje ispitnog postupka od 18 mjeseci odabrano je kako bi se podaci koristili i u usporednom ispitnom postupku u vezi s povratom u pogledu podnositelja zahtjeva.

            C.   REZULTATI ISPITNOG POSTUPKA

      1.   Status „novog izvoznika”

                  (11)

                  Ispitnim postupkom potvrđeno je da podnositelj zahtjeva nije izvozio dotični proizvod tijekom početnog RIP-a i da ga je počeo izvoziti u Uniju nakon tog razdoblja. Tijekom početnog RIP-a trgovačko društvo povezano s podnositeljem zahtjeva izvozilo je daske za glačanje od jednog kineskog proizvođača. Međutim, to je bila jedina trgovinska aktivnost kojom se nije kršio članak 11. stavak 4. osnovne Uredbe.

                  (12)

                  Nadalje, podnositelj zahtjeva mogao je pokazati da nije bio povezan ni sa jednim izvoznikom ili proizvođačem u NRK-u koji podliježe antidampinškim mjerama na snazi na uvoz dasaka za glačanje podrijetlom iz NRK-a.

                  (13)

                  Stoga je potvrđeno da podnositelja zahtjeva treba smatrati „novim izvoznikom” u skladu s člankom 11. stavkom 4. osnovne Uredbe.

            2.   Tretman tržišnog gospodarstva

                  (14)

                  Prema članku 2. stavku 7. točki (b) osnovne Uredbe, u antidampinškim ispitnim postupcima koji se odnose na uvoz podrijetlom iz NRK-a, uobičajena cijena utvrđuje se u skladu s člankom 2. stavcima 1. do 6. osnovne Uredbe za one proizvođače izvoznike koji su pokazali da ispunjavaju kriterije određene u članku 2. stavku 7. točki (c) osnovne Uredbe, tj. kada takvi proizvođači izvoznici pokažu da uvjeti tržišnog gospodarstva prevladavaju u pogledu proizvodnje i prodaje istovjetnog proizvoda. Ti kriteriji ukratko su određeni niže u sažetom obliku i samo radi lakšeg snalaženja:

                              1.

                              poslovne odluke i troškovi donose se kao odgovor na tržišne uvjete i bez značajnog uplitanja države, a troškovi odražavaju tržišne vrijednosti;

                              2.

                              poduzeća imaju transparentan sustav računovodstvenih podataka koje revidiraju nezavisni revizori u skladu s međunarodnim računovodstvenim standardima (MRS), a koji se koristi za sve potrebe;

                              3.

                              ne postoje značajni poremećaji preneseni iz prijašnjeg sustava netržišnog gospodarstva;

                              4.

                              pravna sigurnost i stabilnost osigurani su zakonima o stečaju i imovini;

                              5.

                              konverzije valuta obavljaju se po tržišnoj stopi.

                  (15)

                  Podnositelj zahtjeva zatražio je MET prema članku 2. stavku 7. točki (b) osnovne Uredbe i pozvan je da ispuni obrazac zahtjeva za MET. Odgovorio je na obrazac zahtjeva za MET u danom roku.

                  (16)

                  Komisija je tražila sve podatke koje je smatrala potrebnima i provjerila podatke koji su dostavljeni u zahtjevu za MET u prostorijama dotičnog trgovačkog društva.

                  (17)

                  Smatralo se da podnositelju zahtjeva ne treba dodijeliti MET zbog toga što ne ispunjava drugi i treći kriterij utvrđen u članku 2. stavku 7. točki (c) osnovne Uredbe.

                  (18)

                  Što se tiče kriterija 2., na licu mjesta je utvrđeno da su temeljna načela međunarodnih računovodstvenih standarda (MRS), a posebno MRS 1., zanemarena (tj. obračunsko načelo, poravnanje, nedovoljno objektivni prikaz transakcija, krivo izvještavanje o osnovnim podacima koji se odnose na porezni režim trgovačkog društva) i u financijskim izvještajima i u reviziji, što dovodi u pitanje pouzdanost financijskih izvještaja trgovačkog društva. Stoga je zaključeno da trgovačko društvo nije pokazalo da ispunjava kriterij 2.

                  (19)

                  Što se tiče kriterija 3., na licu mjesta je utvrđeno da je trgovačko društvo imalo koristi od posebnih poreznih programa prenesenih iz sustava netržišnog gospodarstva. Provjerom na licu mjesta je utvrđeno da tijekom RIP-a podnositelj zahtjeva nije plaćao nikakav porez na dohodak, jer se još uvijek nalazilo u prve dvije profitabilne godine posebnog poreznog programa koji se primjenjuje na sva strana poduzeća („prve dvije godine bez davanje, zatim tri godine polovična davanja”) u kojem su trgovačka društva izuzeta od poreza na dohodak tijekom prve dvije profitabilne godine te podliježu polovičnoj poreznoj stopi (određenoj na 25 %) koja se primjenjuje tijekom sljedeće tri godine, što znači da će trgovačko društvo uživati 50 %-tno smanjenje stope poreza na dohodak do 2012. Trgovačko društvo, također, je izuzeto od plaćanja niza poreza, uključujući porez za održavanje grada, naknadu za zaštitu obale, carinsku pristojbu i PDV na kupnju opreme. Ispitni postupak je, također, otkrio postojanje značajnih poremećaja u pogledu prava na korištenje zemljišta (LUR) u vezi s podnositeljem zahtjeva, što je dovelo do zaključka da prava na korištenje zemljišta ne odgovaraju uvjetima tržišnog gospodarstva. Uzimajući u obzir gore navedeno, zaključeno je da trgovačko društvo nije pokazalo da ispunjava kriterij 3.

                  (20)

                  Podnositelju zahtjeva i industriji Unije pružena je mogućnost komentiranja gornjih nalaza. Industrija Unije složila se s gornjim nalazima, ali je i tvrdila da je Komisija trebala evaluirati učinak poremećenih cijena čelika na kineskom tržištu. U pogledu kriterija 2., podnositelj zahtjeva je tvrdio da postupa u skladu s MRS-om te je, u pogledu kriterija 3., dostavio komentare i objašnjenja koja se odnose na pitanja vezana uz njegov porezni režim i LUR koja je postavila Komisija.

                  (21)

                  U pogledu komentara industrije Unije, napominje se da pitanje poremećenih cijena čelika na kineskom tržištu nije ispitano zbog ostalih jasnih nedostataka utvrđenih u pogledu MET-a. Stoga u tom pogledu nisu doneseni nikakvi zaključci.

                  (22)

                  Komisija je pažljivo revidirala i ispitala komentare koje je podnio podnositelj zahtjeva. U pogledu kriterija 2., dostavljena objašnjena nisu umanjila činjenice prema kojima su utvrđene računovodstvene nepodudarnosti, dok je za objašnjenja važećih pravila MRS-a utvrđeno da su nevažna. U pogledu kriterija 3., a posebno naknade za zaštitu, carinske pristojbe i izuzeća od PDV-a, prihvaćena su objašnjenja i podaci koje je dostavio podnositelj zahtjeva. Međutim, ostala objašnjenja i podaci koje je dostavio podnositelj zahtjeva nisu mogli umanjiti jasne nedostatke vezane uz kriterij 3., tj. činjenicu da je alokacija zemljišta povezana s trgovačkih društvima, izgradnjom javnih objekata bez naknade i izostankom promjene cijene LUR-a tijekom vremena. S obzirom na daljnje jasne nedostatke povezane s kriterijem 3., ovaj kriterij i dalje nije ispunjen.

                  (23)

                  Na temelju gore navedenog, zaključeno je da podnositelj zahtjeva nije pokazao da ispunjava sve kriterije određene u članku 2. stavku 7. točki (c) osnovne Uredbe i stoga mu se nije mogao dodijeliti MET.

            3.   Individualni tretman

                  (24)

                  Prema članku 9. stavku 5. osnovne Uredbe, pristojba na području cijele zemlje, ako postoji, utvrđena je za zemlje koje su obuhvaćene člankom 2. stavkom 7. točkom (c), osim u onim slučajevima kada trgovačka društva mogu dokazati da ispunjavaju sve kriterije određene člankom 9. stavkom 5. osnovne Uredbe i stoga im se može dodijeliti IT.

                  (25)

                  Greenwood Houseware je zatražio IT u slučaju da mu se ne dodijeli MET.

                  (26)

                  Na temelju raspoloživih podataka, utvrđeno je da trgovačko društvo ispunjava zahtjeve predviđene člankom 9. stavkom 5. osnovne Uredbe. Stoga je zaključeno da se podnositelju zahtjeva može dodijeliti IT.

            4.   Uobičajena vrijednost

      4.1.   Analogna zemlja

                  (27)

                  U skladu s člankom 2. stavkom 7. točkom (a) osnovne Uredbe, u slučaju uvoza iz zemalja bez tržišnog gospodarstva i u mjeri u kojoj se MET ne može dodijeliti, za zemlje određene u članku 2. stavku 7. točki (b) osnovne Uredbe, uobičajena vrijednost trebala se utvrditi na temelju cijene ili izračunate vrijednosti u analognoj zemlji.

                  (28)

                  U obavijesti o pokretanju postupka Komisija je navela da namjerava koristiti Tursku kao primjerenu analognu zemlju za potrebe utvrđivanja uobičajene vrijednosti za NRK, a zainteresirane stranke pozvane su da to komentiraju. Turska je već korištena kao analogna zemlja u početnom ispitnom postupku.

                  (29)

                  Nikakvi komentari nisu primljeni u pogledu odabira Turske kao analogne zemlje radi utvrđivanja uobičajene vrijednosti.

                  (30)

                  Komisija je tražila suradnju proizvođača iz Turske. Pisma i odgovarajući upitnici poslani su na tri trgovačka društva u Turskoj. Ni jedno od tih trgovačkih društava nije surađivalo u ispitnom postupku niti podnijelo bilo kakve odgovarajuće podatke. Komisija je ponovno kontaktirala sve poznate proizvođače u Turskoj, no nije primila nikakav odgovor. Industrija Unije i podnositelj zahtjeva obaviješteni su o gore navedenom stanju i zatraženi su da dostave sve odgovarajuće komentare u pogledu metoda koje treba koristiti za odabir treće zemlje tržišnog gospodarstva. Nisu primljeni nikakvi komentari.

                  (31)

                  S obzirom na gore navedeno, smatralo se primjerenim, u skladu s člankom 2. stavkom 7. točkom (a) osnovne Uredbe, pitati industriju Unije namjerava li sudjelovati kako bi se omogućilo Komisije da dobije potrebne podatke radi utvrđivanja uobičajene vrijednosti.

                  (32)

                  Pisma i odgovarajući upitnici poslani su proizvođačima industrije Unije kako bi se dobili potrebni podaci radi utvrđivanja uobičajene vrijednosti, a Greenwood Houseware je pozvan da to komentira.

                  (33)

                  Nikakvi komentari o korištenju podataka dobivenih od industrije Unije radi utvrđivanja uobičajene vrijednosti nisu primljeni od društva Greenwood Houseware.

                  (34)

                  Jedan europski proizvođač dostavio je sve potrebne podatke u odgovarajućem roku radi utvrđivanja uobičajene vrijednosti i pristao je surađivati u ispitnom postupku. Stoga je odlučeno utvrditi uobičajenu vrijednost na temelju toga.

            4.2.   Utvrđivanje uobičajene vrijednosti

                  (35)

                  Nakon što je donesena odluka o korištenju podataka industrije Unije, uobičajena vrijednost izračunata je na temelju podataka koji su provjereni u prostorijama proizvođača Unije koji surađuje, društva Vale Mill Ltd.

                  (36)

                  Utvrđeno je da je domaća prodaja istovjetnog proizvoda proizvođača iz Unije reprezentativna u usporedbi s dotičnim proizvodom koji u Uniju izvozi proizvođač izvoznik u NRK-u.

                  (37)

                  Prema članku 2. stavku 7. točki (a) osnovne Uredbe, uobičajena vrijednost za NRK utvrđena na temelju provjerenih podataka dobivenih od jedinog proizvođača iz Unije koji surađuje, tj. na temelju cijena plaćenih ili koje treba platiti na tržištu Unije za usporedne vrste proizvoda, kada je utvrđeno da su dobivene u uobičajenom tijeku trgovine, ili izračunatih vrijednosti kada nije utvrđena nikakva domaća prodaja u uobičajenom tijeku trgovine za usporedive vrste proizvoda, tj. na temelju troškova proizvodnje dasaka za glačanje koje proizvodi proizvođač iz Unije uvećanih za objektivni iznos prodajnih, općih i administrativnih troškova i dobiti. Korištena profitna marža u skladu je s maržom koja je korištena u početnom ispitnom postupku.

            5.   Izvozna cijena

                  (38)

                  Podnositelj zahtjeva je svu izvoznu prodaju u Uniju izvršio preko povezanih trgovačkih i posredničkih trgovačkih društva koja se nalaze i izvan Unije (jedno trgovačko društvo registrirano u Hong Kongu) i unutar Unije (25 trgovačkih društva registriranih u različitim državama članicama Unije).

                  (39)

                  S obzirom da je sva izvozna prodaja u Uniji izvršena putem povezanih trgovačkih društava, izvozna cijena utvrđena je na temelju cijena proizvoda kada ga prodaju povezana trgovačka društva prvom nezavisnom kupcu u skladu s člankom 2. stavkom 9. osnovne Uredbe.

                  (40)

                  Greenwood Houseware koristio je veliki broj povezanih trgovačkih društava za prodaju prvom nezavisnom kupcu u Uniji. Dotični proizvod je prvi put u slobodan promet u Uniji stavilo jedno trgovačko društvo povezano s podnositeljem zahtjeva, a zatim je prodan različitim povezanim trgovačkim društvima koja obavljaju trgovinske i ostale aktivnosti za podnositelja zahtjeva u različitim državama članicama Unije. Podnositelj zahtjeva zatražio je ograničenje izračuna dampinga na poslove koji se odnose na njegove tri najvažnije povezane stranke koje prodaju u Nizozemskoj, Ujedinjenoj Kraljevini i Belgiji, a koje predstavljaju većinski udio njegove prodaje u Uniji. S obzirom na visoki ukupan broj povezanih prodajnih stranaka i vremenska ograničenja prilikom zaključenja ispitnog postupka, smatralo se primjerenim temeljiti nalaze o dampingu na gore navedenim glavnim tržištima podnositelja zahtjeva u Uniji. Komisija je provjerila ukupnost izvozne prodaje iz NRK-a putem Hong Konga do točke u kojoj dotični proizvod ulazi u slobodni promet u Uniji i ponovno se prodaje njegovim različitim trgovačkim društvima. Samo je u toj točki Komisija ograničila svoju ocjenu dampinga na tri gore navedena glavna tržišta.

                  (41)

                  Stoga su, u skladu s člankom 2. stavkom 9. osnovne Uredbe, izvozne cijene izračunate na temelju cijena po kojima je uvozni proizvod prvi put preprodan nezavisnim kupcima u Nizozemskoj, Ujedinjenoj Kraljevini i Belgiji. Trebalo je oduzeti sve troškove nastale između uvoza i ponovne prodaje, uključujući prodajne, opće i administrativne troškove trgovačkih društava uvoznika tijekom RIP-a. Ti troškovi provjereni su na licu mjesta kod odgovarajućih trgovačkih društava.

                  (42)

                  Također je trebalo oduzeti i profitne marže koje obuhvaćaju poslove podnositelja zahtjeva u pogledu dotičnog proizvoda tijekom RIP-a. U tom pogledu, stvarna dobit povezanih trgovaca nije se mogla koristiti, jer je odnos između proizvođača izvoznika i povezanih trgovaca te razine dobiti učinio nepouzdanima. Osim toga, trgovačko društvo je na licu mjesta objasnilo da obično ne knjiži takve stope profitabilnosti na način koji se traži ispitnim postupkom. Podnositelj zahtjeva je stoga predložio da Komisija koristi uobičajenu razinu dobiti korištenu u prethodnom ispitnom postupku. U nedostatku ostalih brojčanih podataka, kako je gore objašnjeno, donesena je odluka o korištenju stope određene u početnom ispitnom postupku.

            6.   Usporedba

                  (43)

                  Prema članku 2. stavku 11. i stavku 12. osnovne Uredbe dampinška marža za Greenwood Houseware utvrđena je na temelju usporedbe ponderirane prosječne uobičajene vrijednosti prema vrsti proizvoda s ponderiranom prosječnom izvoznom cijenom prema vrsti proizvoda kako je ranije utvrđeno.

                  (44)

                  Usporedba je napravljena s obzirom na cijenu franko tvornica i na istoj razini trgovine.

                  (45)

                  Radi osiguranja primjerene usporedbe između uobičajene vrijednosti i izvozne cijene, učinjene su odgovarajuće prilagodbe cijena za razlike koje utječu na cijene i usporedivost cijena u skladu s člankom 2. stavkom 10. osnovne Uredbe. Olakšice za razlike u troškovima transporta, prekomorske vozarine i osiguranja, manipuliranja, utovara te popratnim troškovima, troškovima pakiranja, troškovima kredita, jamstva i garancije, kao i provizija dodijeljene su prema potrebi i kada je opravdano.

            7.   Dampinška marža

                  (46)

                  Usporedba je pokazala postojanje dampinga. Dampinška marža izražena kao postotak neto cijene CIF na granici Zajednice, neocarinjeno, iznosi 22,7 %.

            D.   RETROAKTIVNA NAPLATA ANTIDAMPINŠKE PRISTOJBE

                  (47)

                  S obzirom na gornje nalaze, antidampinška pristojba koja se primjenjuje na podnositelja zahtjeva naplaćuje se retroaktivno na uvoz dotičnog proizvoda koji podliježe evidentiranju na prema članku 3. Uredbe (EZ) br. 356/2009.

            E.   OBJAVA

                  (48)

                  Zainteresirane stranke obaviještene su o bitnim činjenicama i razmatranjima na temelju kojih se namjeravalo na uvoz dasaka za glačanje podnositelja zahtjeva uvesti izmijenjenu konačnu antidampinšku pristojbu i naplatiti tu pristojbu retroaktivno na uvoz koji podliježe evidentiranju.

                  (49)

                  Svim je zainteresiranim strankama dana mogućnost da iznesu svoje komentare. Njihovi komentari su razmotreni i prema potrebi uzeti u obzir, no nisu mogli promijeniti zaključke.

                  (50)

                  Ova revizija ne utječe na datum kada će mjere uvedene Uredbom (EZ) br. 452/2007 isteći prema članku 11. stavku 2. osnovne Uredbe,

            DONIJELO JE OVU UREDBU:
      Članak 1.
      Tablica u članku 1. stavku 2. Uredbe (EZ) br. 452/2007 zamjenjuje se umetanjem sljedećeg:

                  „Zemlja

                  Proizvođač

                  Stopa pristojbe (%)

                  Dodatna oznaka TARIC

                  NRK

                  Greenwood Houseware (Zhuhai) Ltd

                  22,7  (*)

                  A953

            Članak 2.
      Ova Uredba stupa na snagu sljedećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. siječnja 2010.

               Za Vijeće

               Predsjednica

            E. SALGADO

         (1)  SL L 343, 22.12.2009., str. 51.

         (2)  SL L 56, 6.3.1996., str. 1.

         (3)  SL L 109, 26.4.2007., str. 12.

         (4)  SL L 109, 30.4.2009., str. 6.

         (*)  Uvedena pristojba naplaćuje se retroaktivno na uvoz dotičnog proizvoda koji je evidentiran prema članku 3. Uredbe Komisiji (EZ) br. 356/2009 (). Carinska se tijela upućuju da prekinu evidenciju uvoza dotičnog proizvoda podrijetlom iz Narodne Republike Kine koji proizvodi Greenwood Houseware (Zhuhai) Ltd.

         (**)  SL L 109, 30.4.2009., str. 6.”


title: Provedbena uredba Vijeća (EU) br. 577/2014 od 28. svibnja 2014. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine

text:
               29.5.2014

               HR

               Službeni list Europske unije

               L 160/7

         PROVEDBENA UREDBA VIJEĆA (EU) br. 577/2014
   od 28. svibnja 2014.
   o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (1), a posebno njezin članak 14. stavak 1.,
   budući da:

               (1)

               Dana 17. ožujka 2014. Vijeće je donijelo Uredbu (EU) br. 269/2014.

               (2)

               Trebalo bi izmijeniti podatke za sedamnaest osoba i dva subjekta navedenih na popisu osoba, subjekata i tijela podložnih mjerama ograničavanja u Uredbi (EU) br. 269/2014.

               (3)

               Prilog I. Uredbi (EU) br. 269/2014 trebalo bi izmijeniti na odgovarajući način,

         DONIJELO JE OVU UREDBU:
   Članak 1.
   Prilog I. Uredbi (EU) br. 269/2014 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2014.

            Za Vijeće

            Predsjednik

         E. VENIZELOS

      (1)  SL L 78, 17.3.2014., str. 6.

      PRILOG
      Unosi za sljedeće osobe i subjekte navedene u Prilogu I. Uredbi (EU) br. 269/2014 zamjenjuju se dolje navedenim unosima.
      Osobe:

                  Ime

                  Identifikacijski podaci

                  Obrazloženje

                  Datum uvrštenja

                  Vladimir Andreevich Konstantinov
                  (Владимир Андреевич Константинов)

                  Datum rođenja: 19.11.1956.
                  Vladimirovca, Okrug Slobozia, Republika Moldova

                  U funkciji predsjednika Verkhovne Rade Krima, Konstantinov je imao važnu ulogu u odlukama koje donosi Verkhovna Rada Krima u vezi s „referendumom” protiv teritorijalne cjelovitosti Ukrajine i pozvao je glasače da glasuju za neovisnost Krima.

                  17.3.2014.

                  Pyotr Anatolyevich Zima
                  (Пётр Анатольевич Зима)

                  Datum rođenja: 29.3.1965.

                  „Predsjednik vlade” Aksyonov je 3. ožujka 2014. Zimu imenovao novim načelnikom Sigurnosne službe Krima (SBU), a Zima je prihvatio to imenovanje. On je dobio važne podatke, uključujući pristup bazi podataka Ruske tajne službe (SVR). To je uključivalo podatke o euro-majdanskim aktivistima i braniteljima ljudskih prava na Krimu. Imao je važnu ulogu u sprečavanju ukrajinskih vlasti da kontroliraju teritorij Krima.
                  Dana 11. ožujka 2014. bivši službenici krimskog SBU-a proglasili su osnivanje neovisne sigurnosne službe Krima.

                  17.3.2014.

                  Yuriy Gennadyevich Zherebtsov
                  (Юрий Геннадьевич Жеребцов)

                  Datum rođenja: 19.11.1965.

                  Savjetnik predsjednika Verkhovne Rade Krima, jedan od vodećih organizatora „referenduma”16. ožujka 2014. protiv teritorijalne cjelovitosti Ukrajine.

                  17.3.2014.

                  Anatoliy Alekseevich Sidorov
                  (Анатолий Алексеевич Сидоров)

                  Datum rođenja: 2.7.1958.

                  Odgovoran je za dio ruske vojne prisutnosti na Krimu kojom se podriva suverenitet Ukrajine i pomogao je krimskim vlastima u sprečavanju javnih demonstracija protiv koraka koji su vodili „referendumu” i sjedinjavanju s Rusijom.

                  17.3.2014.

                  Aleksandr Viktorovich Galkin
                  (Александр Викторович Галкин)

                  Datum rođenja: 22.3.1958.

                  Zapovjednik ruskog južnog vojnog okruga („SMD”). Snage SMD-a raspoređene su na Krimu. Odgovoran je za dio ruske vojne prisutnosti na Krimu kojom se podriva suverenitet Ukrajine i pomogao je krimskim vlastima u sprečavanju javnih demonstracija protiv koraka koji su vodili „referendumu” i sjedinjavanju s Rusijom. Pored toga, crnomorska flota potpada pod kontrolu tog okruga.
                  Crnomorska flota je pod Galkinovim zapovjedništvom; veliki dio kretanja snaga na Krim došao je preko južnog vojnog okruga.

                  17.3.2014.

                  Mikhail Grigoryevich Malyshev
                  (Михаил Григорьевич Малышев)

                  Datum rođenja: 10.10.1955.

                  Predsjednik krimskog izbornog povjerenstva.
                  Odgovoran je za provedbu krimskog „referenduma”. Odgovoran je za potpisivanje rezultata „referenduma” prema ruskom sustavu.

                  21.3.2014.

                  Valery Kirillovich Medvedev
                  (Валерий Кириллович Медведев)

                  Datum rođenja: 21.8.1946.
                  Rusija

                  Odgovoran je za provedbu krimskog „referenduma”. Odgovoran je za potpisivanje rezultata „referenduma” prema ruskom sustavu.

                  21.3.2014.

                  General pukovnik Igor
                  Nikolaevich Turchenyuk (Игорь Николаевич Турченюк)

                  Datum rođenja: 5.12.1959.
                  Kirgistan/Osh

                  Stvarni zapovjednik ruskih postrojbi raspoređenih na terenu na Krimu (koje Rusija i dalje službeno naziva „lokalnim postrojbama za samoobranu”).

                  21.3.2014.

                  Elena Borisovna Mizulina
                  (Елена Борисовна Мизулина)

                  Datum rođenja: 9.12.1954.
                  Buly, Oblast Kostroma

                  Pokretačica i supredlagateljica nedavnih zakonodavnih prijedloga u Rusiji kojima bi se omogućilo regijama u drugim zemljama da se pripoje Rusiji bez prethodnog odobrenja središnjih tijela.

                  21.3.2014.

                  Valeriy Dmitrievich Bolotov
                  (Валерий Дмитриевич Болотов)

                  Datum rođenja: 13.2.1970.
                  Stachanov, Oblast Lugansk, Ukrajinski SSR

                  Jedan od vođa separatističke skupine „Vojska jugoistoka” koja je zauzela zgradu Sigurnosne službe u regiji Lugansk. Prije zauzimanja zgrade on i drugi suučesnici posjedovali su oružje koje je navodno nezakonito dobavljeno iz Rusije i od lokalnih zločinačkih skupina.

                  29.4.2014.

                  Andriy Yevgenevich Purgin
                  (Андрей Евгеньевич Пургин)

                  Datum rođenja: 26.1.1972.

                  Čelnik „Republike Donjetska”, aktivni sudionik i organizator separatističkih djelovanja, koordinator djelovanja „Ruskih turista” u Donjetsku. Suosnivač „Građanske inicijative Donbasa za Euroazijsku uniju”.

                  29.4.2014.

                  Sergey Gennadevich Tsyplakov
                  (Сергей Геннадьевич Цыплаков)

                  Datum rođenja: 1.5.1983.
                  Donetsk, Ukrajinski SSR

                  Jedan od vođa ideološki radikalne organizacije pod nazivom „Narodne paravojne snage Donbasa”. Aktivni sudionik u zauzimanju više državnih zgrada u regiji Donjetsk.

                  29.4.2014.

                  Igor Vsevolodovich Girkin a.k.a. Igor Strelkov
                  (Игорь Всеволодович Гиркин)

                  Datum rođenja: 17.12.1970.
                  Broj putovnice: 4506460961

                  Identificiran kao član osoblja Glavne obavještajne uprave glavnog stožera oružanih snaga Ruske Federacije (GRU). Sudjelovao je u incidentima u Sloviansku. Pomoćnik Sergeya Aksionova za sigurnosna pitanja, samoproglašeni predsjednik vlade Krima.

                  29.4.2014.

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  Datum rođenja: 2.5.1965.
                  Sloviansk

                  Samoproglašeni gradonačelnik grada Slaviansk. Ponomarev je pozvao Vladimira Putina da pošalje ruske snage da zaštite grad te je kasnije od njega zatražio isporuku oružja. Ponomarevi ljudi su uključeni u otmice (uhvatili su ukrajinsku izvjestiteljicu Irmu Krat i Simona Ostrovskog, izvjestitelja za Vice News, oboje su kasnije pušteni; zadržali su vojne promatrače angažirane na temelju Bečkog dokumenta OESS-a).

                  12.5.2014.

                  Igor Mykolaiovych Bezler
                  Igor Nikolaevich Bezler,
                  (Игорь Николаевич Безлер)

                  Datum rođenja: 30.12.1965.
                  Simferopol

                  Jedan od vođa samoproglašene paravojne skupine grada Horlivka. Preuzeo je nadzor nad Sigurnosnom službom ukrajinskog ureda u zgradi regije Donjetsk te je kasnije zauzeo područni ured Ministarstva unutarnjih poslova u gradu Horlivka. Povezan je s Igorom Girkinom pod čijim je zapovjedništvom bio uključen u ubojstvo Volodymyra Rybaka, narodnog zastupnika u Gradskom poglavarstvu, prema SBU-u.

                  12.5.2014.

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  Datum rođenja: 2.6.1970.
                  Dnipropetrovsk

                  Zastupnik u Radi. Javno je pozivao na stvaranje Savezne Republike Nove Rusije, koja bi se sastojala od jugoistočnih regija Ukrajine.

                  12.5.2014.

                  Roman Lyagin
                  (Роман Лягин)

                  Datum rođenja: 30.5.1980.
                  Donetsk

                  Načelnik Središnjeg izbornog povjerenstva „Narodne Republike Donjetsk”. Aktivno je sudjelovao u organiziranju referenduma od 11. svibnja o samoodređenju „Narodne Republike Donjetsk”.

                  12.5.2014.

            Subjekti:

                  Ime

                  Identifikacijski podaci

                  Obrazloženje

                  Datum uvrštenja

                  PJSC Chernomorneftegaz
                  a.k.a Chornomornaftogaz

                  Prospekt Kirova/per. Sovarkomovskji 52/1 Simferopol, Krim

                  „Parlament Krima” donio je 17. ožujka 2014. rezoluciju o zapljeni imovine poduzeća Chernomorneftegaz u ime „Republike Krima”. Krimske su „vlasti” na taj način poduzeće efektivno konfiscirala.

                  12.5.2014.

                  Feodosia
                  a.k.a Feodossyskoje Predprijatije po obespetscheniju nefteproduktami

                  98107, Krim, Feodosiya, Geologicheskaya str. 2
                  Društvo pruža usluge pretovara sirove nafte i naftnih proizvoda.

                  „Parlament Krima” donio je 17.ožujka 2014. rezoluciju o zapljeni imovine poduzeća Feodosia u ime „Republike Krima”. Krimske su „vlasti” na taj način poduzeće efektivno konfiscirala.

                  12.5.2014.


title: Provedbena uredba Komisije (EU) 2016/32 оd 14. siječnja 2016. o proširenju konačne antidampinške pristojbe, uvedene Provedbenom uredbom (EU) 2015/82 na uvoz limunske kiseline podrijetlom iz Narodne Republike Kine, na uvoz limunske kiseline koja se otprema iz Malezije, neovisno o tome je li deklarirana kao proizvod podrijetlom iz Malezije ili nije

text:
               15.1.2016

               HR

               Službeni list Europske unije

               L 10/3

         PROVEDBENA UREDBA KOMISIJE (EU) 2016/32
   оd 14. siječnja 2016.
   o proširenju konačne antidampinške pristojbe, uvedene Provedbenom uredbom (EU) 2015/82 na uvoz limunske kiseline podrijetlom iz Narodne Republike Kine, na uvoz limunske kiseline koja se otprema iz Malezije, neovisno o tome je li deklarirana kao proizvod podrijetlom iz Malezije ili nije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 13.,
   budući da:
   1.   POSTUPAK

   1.1.   Postojeće mjere

               (1)

               Vijeće je nakon antidampinškog ispitnog postupka („početni ispitni postupak”) Uredbom (EZ) br. 1193/2008 uvelo konačnu antidampinšku pristojbu na uvoz limunske kiseline podrijetlom iz Narodne Republike Kine („NRK”) (2) Mjere su bile u obliku pristojbe ad valorem u rasponu od 6,6 % do 42,7 % („izvorne mjere”).

               (2)

               Europska komisija („Komisija”) prihvatila je Odlukom 2008/899/EZ (3) preuzimanje obveza u pogledu cijena koje je ponudilo sedam kineskih proizvođača izvoznika ili skupina proizvođača izvoznika zajedno s Kineskom gospodarskom komorom uvoznika i izvoznika za metale, minerale i kemikalije.

               (3)

               Komisija je Odlukom 2012/501/EU (4) povukla prihvaćanje obveze koju je ponudio jedan proizvođač izvoznik, tj. društvo Laiwu Taihe Biochemistry Co. Ltd („Laiwu”).

               (4)

               Provedbenom uredbom (EU) 2015/82 (5) Komisija je nakon revizije zbog predstojećeg isteka mjera i parcijalne privremene revizije („prethodni ispitni postupci”) u skladu s člankom 11. stavcima 2. i 3. Osnovne uredbe, zadržala konačne mjere i izmijenila njihovu razinu. Konačne antidampinške pristojbe na snazi na uvoz limunske kiseline podrijetlom iz NRK-a u rasponu su od 15,3 % do 42,7 % („mjere na snazi”).

         1.2.   Predmetni proizvod i proizvod iz ispitnog postupka

               (5)

               Predmetni je proizvod, kako je to definirano u početnom ispitnom postupku, limunska kiselina (uključujući trinatrijev citrat dihidrat) podrijetlom iz NRK-a, trenutačno razvrstana u oznake KN 2918 14 00 i ex 2918 15 00 („predmetni proizvod”).

               (6)

               Proizvod iz ispitnog postupka istovjetan je proizvodu iz prethodne uvodne izjave, ali se otprema iz Malezije, neovisno o tome je li deklariran kao proizvod podrijetlom iz Malezije ili nije, i trenutačno je razvrstan u iste oznake KN kao predmetni proizvod („proizvod iz ispitnog postupka”). Oznake TARIC za proizvod iz ispitnog postupka jesu 2918140010 i 2918150011.

               (7)

               Ispitnim postupkom pokazalo se da limunska kiselina izvezena iz NRK-a i limunska kiselina otpremljena iz Malezije u Uniju imaju jednaka osnovna fizička i tehnička svojstva te iste namjene te ih je stoga potrebno smatrati istovjetnim proizvodima u smislu članka 1. stavka 4. Osnovne uredbe.

         1.3.   Razlozi za pokretanje postupka

               (8)

               Komisija ima dostatne dokaze prima facie o tome da se uvozom proizvoda iz ispitnog postupka iz Malezije izbjegavaju mjere na snazi.

               (9)

               Informacije kojima raspolaže Komisija upućuju to da je nakon uvođenja mjera na predmetni proizvod, kao što je prethodno navedeno u uvodnim izjavama 1. do 4., došlo do znatne promjene strukture trgovine povezane s izvozom iz Narodne Republike Kine i Malezije u Uniju, a da osim uvođenja te pristojbe za tu promjenu nema dostatnog valjanog razloga ili ekonomskog opravdanja.

               (10)

               Uz to, Komisija ima dostatne dokaze prima facie o tome da su narušeni korektivni učinci mjera na snazi u smislu količine i cijene.

               (11)

               Naposljetku, Komisija ima dostatne dokaze prima facie o tome da su cijene proizvoda iz ispitnog postupka dampinške u odnosu na prethodno utvrđenu uobičajenu vrijednost za predmetni proizvod.

         1.4.   Pokretanje postupka ex officio

               (12)

               Utvrdivši, nakon što je obavijestila države članice, da postoje dostatni dokazi prima facie za pokretanje ispitnog postupka, Komisija je 1. svibnja 2015. na vlastitu inicijativu pokrenula ispitni postupak na temelju Provedbene uredbe Komisije (EU) 2015/706 (6) („Uredba o pokretanju postupka”) u skladu s člankom 13 stavkom 3. i člankom 14. stavkom 5. Osnovne uredbe. Komisija je Uredbom o pokretanju postupka također uputila carinska tijela da evidentiraju uvoz limunske kiseline otpremljene iz Malezije.

         1.5.   Ispitni postupak

               (13)

               Komisija je o pokretanju ispitnog postupka službeno obavijestila tijela NRK-a i Malezije, poznate proizvođače izvoznike u tim zemljama, uvoznike u Uniji za koje se zna da se postupak na njih odnosi te industriju Unije. Misija Republike Malezije pri Europskoj uniji dala je podatke za kontakt s proizvođačima izvoznicima u Maleziji. Obrasci zahtjeva za izuzeće poslani su tim proizvođačima izvoznicima u Maleziji. Upitnici su poslani i poznatim proizvođačima izvoznicima u NRK-u te nepovezanim uvoznicima u Uniji.

               (14)

               Zainteresirane strane dobile su priliku iznijeti svoje stavove u pisanom obliku te u roku određenom u Uredbi o pokretanju postupka zatražiti saslušanje u Komisiji i/ili kod službenika za saslušanje. Sve strane obaviještene su da bi nesuradnja mogla dovesti do primjene članka 18. Osnovne uredbe te do nalaza koji će biti doneseni na temelju raspoloživih podataka.

               (15)

               Javilo se jedno malezijsko trgovačko društvo s tvrdnjom da nije proizvođač nego samo korisnik limunske kiseline i stoga nije zatražilo izuzeće. To trgovačko društvo obaviješteno je da, ako u Maleziji ima kojeg povezanog proizvođača, i taj je pozvan da odgovori na obrazac za izuzeće. Komisija nije dobila odgovor na obrazac za izuzeće ni od jednog malezijskog proizvođača izvoznika. Šest proizvođača izvoznika u NRK-u i četiri nepovezana uvoznika u Uniji dostavila su odgovore na upitnik.

         1.6.   Razdoblje izvješćivanja i razdoblje ispitnog postupka

               (16)

               Ispitnim postupkom obuhvaćeno je razdoblje od 1. siječnja 2011. do 31. ožujka 2015. Podaci su prikupljeni za razdoblje ispitnog postupka kako bi se, među ostalim, ispitala navodna promjena strukture trgovine. Prikupljeni su i detaljniji podaci za razdoblje izvješćivanja od 1. siječnja 2014. do 31. ožujka 2015. kako bi se ispitalo je li narušen korektivni učinak mjera na snazi u smislu cijena i/ili količina te postojanje dampinga.

         2.   REZULTATI ISPITNOG POSTUPKA

   2.1.   Opća razmatranja

               (17)

               U skladu s člankom 13. stavkom 1. Osnovne uredbe, procjena postojanja izbjegavanja mjera izvršena je analiziranjem je li došlo do promjene strukture trgovine među NRK-om, Malezijom i Unijom; je li do te promjene došlo zbog prakse, obrade ili rada za koji ne postoji dostatni valjani uzrok ili ekonomska opravdanost, osim uvođenja pristojbe; postoje li dokazi o šteti ili narušavanju korektivnih učinaka pristojbe u smislu cijena i/ili količina proizvoda iz ispitnog postupka; i postoje li dokazi o dampingu u odnosu na uobičajene vrijednosti koje su prethodno uspostavljene početnim ispitnim postupkom ako je potrebno u skladu s odredbama članka 2. Osnovne uredbe.

         2.2.   Stupanj suradnje i određivanje obujma trgovine

      Malezija

               (18)

               Nijedan od izvoznika u Maleziji nije surađivao u ovom ispitnom postupku. S obzirom na izostanak suradnje, zaključci koji se odnose na izvoz limunske kiseline iz Malezije u Uniju doneseni su na temelju raspoloživih činjenica u skladu s člankom 18. stavkom 1. Osnovne uredbe. U ovom su slučaju za određivanje ukupnog obujma uvoza iz Malezije u Uniju upotrijebljeni podaci Comexta.

      NRK

               (19)

               Šest proizvođača/izvoznika iz NRK-a koji također podliježu preuzimanju obveza dostavilo je odgovore na upitnik. Tijekom razdoblja izvješćivanja izvoz trgovačkih društava koja su surađivala bio je oko 54 % ukupnog kineskog izvoza u Uniju i oko 69 % kineskog izvoza u Maleziju.

               (20)

               Zbog izostanka suradnje iz Malezije i samo djelomične suradnje iz NRK-a, ukupni obujam izvoza iz NRK-a u Uniju određen je s pomoću podataka Comexta. Oni su uspoređeni s kineskom državnom statistikom. Kineska državna statistika upotrijebljena je i za određivanje ukupnog obujma izvoza iz NRK-a u Maleziju.

               (21)

               Statistički podaci unakrsno su provjereni s podacima koje je dostavilo šest proizvođača izvoznika koji su surađivali. Podaci koje su dostavila trgovačka društva koja su surađivala pokazali su trendove slične onima utvrđenima u Comextu s jedne, i u kineskoj državnoj statistici s druge strane.

         2.3.   Promjena strukture trgovine

      Uvoz limunske kiseline u Uniju

               (22)

               Tijekom razdoblja ispitnog postupka, uvoz predmetnog proizvoda iz NRK-a u Uniju prvo se povećao za 14 % od 2011. do 2012. Poslije je 2013. pao ispod razine iz 2011., a zatim je 2014. ponovno rastao do kraja razdoblja izvješćivanja. Ukupno je zabilježen rast od 5 % tijekom razdoblja ispitnog postupka, s 201 345 tona 2011. na 210 516 tona tijekom razdoblja izvješćivanja.

               (23)

               To je potrebno promatrati u odnosu na relativno povećanje uvoza iz Malezije tijekom istog razdoblja za više od osam puta, sa 792 tone 2011. na 6 837 tona tijekom razdoblja izvješćivanja. Ukupno povećanje obujma uvoza iz Malezije od 2011. do kraja razdoblja izvješćivanja bilo je više od 6 000 tona.

               (24)

               Tablica 1. prikazuje količine limunske kiseline uvezene iz NRK-a (7) i Malezije u Uniju od 1. siječnja 2011. do kraja razdoblja izvješćivanja.

                  Tablica 1.

                  Obujam uvoza iz NRK-a i Malezije u Uniji

                           2011.

                           2012.

                           2013.

                           2014.

                           RI (8)

                           Kina (u tonama)

                           201 345

                           230 454

                           193 383

                           205 791

                           210 516

                              Indeks

                              100

                              114

                              96

                              102

                              105

                           Malezija (u tonama)

                           792

                           1 972

                           4 403

                           6 559

                           6 837

                              Indeks

                              100

                              249

                              556

                              828

                              863

      Izvoz iz NRK-a u Maleziju

               (25)

               Isto tako, kao što je prikazano u tablici 2. u nastavku, tijekom razdoblja ispitnog postupka izvoz limunske kiseline iz NRK-a u Maleziju znatno se povećao, sa 7 990 tona 2011. na 13 763 tone u razdoblju izvješćivanja, što je povećanje od više od 70 %. To je povećanje od otprilike 6 000 tona, što gotovo točno odgovara povećanju obujma uvoza iz Malezije u Uniju, kao što je prikazano u tablici 1. Taj trend rasta uočen je i u odnosu na šest kineskih proizvođača izvoznika koji su surađivali.

                  Tablica 2.

                  Obujam izvoza iz NRK-a u Maleziju

                           2011.

                           2012.

                           2013.

                           2014.

                           RI

                           Ukupni izvoz u Maleziju u količini (u tonama)

                           7 990

                           7 333

                           11 693

                           15 172

                           13 763

                           Ukupni izvoz u Maleziju

                              Indeks

                              100

                              92

                              146

                              190

                              172

                           Izvoz u Maleziju kineskih proizvođača izvoznika koji su surađivali

                              Indeks

                              100

                              123

                              209

                              197

                              216

                              Izvor: odgovori na upitnik društva Goodwill China Business Information Ltd.

      Zaključak o promjeni strukture trgovine

               (26)

               Rast obujma izvoza iz Malezije u Uniju i iz NRK-a u Maleziju nastupio je nakon uvođenja izvornih mjera. To predstavlja promjenu strukture trgovine između NRK-a i Malezije s jedne, te Malezije i Unije, s druge strane.

               (27)

               Iako je konstatirano da je u razdoblju ispitnog postupka u apsolutnim iznosima obujam uvoza iz Malezije u Uniju i dalje bio razmjerno malen, uočljiv je trend naglog rasta.

         2.4.   Priroda prakse izbjegavanja mjera

               (28)

               U članku 13. stavku 1. Osnovne uredbe zahtijeva se da promjena strukture trgovine proizlazi iz prakse, obrade ili rada za koji, osim uvođenja pristojbe, nema dostatnog valjanog uzroka ili ekonomske opravdanosti. Ta praksa, obrada ili rad uključuju, među ostalim, slanje proizvoda na koji se primjenjuju mjere preko trećih zemalja.

      Količina proizvodnje u Maleziji

               (29)

               Budući da nije uspostavljena suradnja ni s jednim trgovačkim društvom u Maleziji, nisu se mogle dobiti informacije o mogućim razinama stvarne proizvodnje proizvoda iz ispitnog postupka u Maleziji.

      Prekrcaj

               (30)

               Pri pokretanju ispitnog postupka Komisija je imala dokaze o poslovnim kontaktima nekih kineskih proizvođača izvoznika s uvoznicima u Uniji, što je upućivalo na mogućnost izbjegavanja pristojbi putem prekrcaja. Osim toga, kako je prethodno navedeno u uvodnoj izjavi 29., nema dokaza o postojanju stvarne proizvodnje u Maleziji, a nijedno trgovačko društvo iz Malezije nije surađivalo. Nadalje, kao što je prethodno utvrđeno u uvodnim izjavama 22. do 26., postoji jasna promjena strukture trgovine obilježena istovremenim porastom izvoza iz NRK-a u Maleziju i uvoza iz Malezije u Uniju u gotovo identičnim količinama.

               (31)

               Stoga se zaključuje da postoji prekrcaj limunske kiseline kineskog podrijetla preko Malezije u Uniju.

         2.5.   Nedostatan valjani uzrok ili ekonomska opravdanost, osim uvođenja antidampinške pristojbe

               (32)

               Ispitnim postupkom nije otkriven nikakav valjani razlog ili ekonomsko opravdanje za prekrcaj, osim izbjegavanja mjera na snazi za predmetni proizvod. Osim pristojbe nije utvrđen nijedan element koji bi se mogao smatrati naknadom za trošak prekrcaja, osobito u pogledu prijevoza i ponovnog ukrcaja limunske kiseline podrijetlom iz NRK-a preko Malezije.

         2.6.   Narušavanje korektivnog učinka antidampinške pristojbe

               (33)

               Kako bi se procijenilo je li uvezena limunska kiselina u smislu količina i cijena narušila korektivne učinke mjera na snazi, podaci Comexta upotrijebljeni su kao najbolji dostupni podaci u pogledu količina i cijena uvoza iz Malezije. Tako utvrđene cijene uspoređene su s razinom uklanjanja štete utvrđenom za proizvođače iz Unije u prethodnim ispitnim postupcima (9).

               (34)

               Iako je konstatirano da je u razdoblju ispitnog postupka u apsolutnim iznosima obujam uvoza iz Malezije u Uniju i dalje bio razmjerno malen, uočljiv je trend naglog rasta. Stoga se nagli porast uvoza iz Malezije u Uniju sa 792 tone 2011. na 6 837 tona u razdoblju izvješćivanja smatra znatnim u smislu relativnog obujma.

               (35)

               Uspoređena je razina uklanjanja štete kako je utvrđena u prethodnim ispitnim postupcima i prosječna izvozna cijena utvrđena na temelju podataka Comexta u ovom ispitnom postupku za Maleziju i prilagođena za troškove nakon uvoza. S obzirom na izostanak dostatne suradnje i troškovi nakon uvoza utvrđeni su na temelju podataka iz prethodnih ispitnih postupaka. Ta je usporedba za Maleziju pokazala znatnu prodaju ispod cijene 30–40 %. Stoga je zaključeno da su narušeni korektivni učinci mjera na snazi, i u smislu količine i u smislu cijena.

         2.7.   Dokazi o dampingu

               (36)

               Naposljetku, u skladu s člankom 13. stavkom 1. Osnovne uredbe ispitano je ima li dokaza o dampingu u odnosu na uobičajenu vrijednost utvrđenu u prethodnim ispitnim postupcima.

               (37)

               U prethodnim ispitnim postupcima uobičajena je vrijednost za NRK utvrđena na temelju cijena u Kanadi za koju je u tim ispitnim postupcima bilo utvrđeno da je odgovarajuća analogna zemlja s tržišnim gospodarstvom.

               (38)

               Izvozne cijene iz Malezije u Uniju temeljile su se na dostupnim činjenicama, tj. na prosječnoj izvoznoj cijeni limunske kiseline tijekom razdoblja izvješćivanja, kako je navedena u Comextu i prilagođena kako je opisano u nastavku.

               (39)

               Kako bi se osigurala primjerena usporedba između uobičajene vrijednosti i izvozne cijene, izvršene su odgovarajuće prilagodbe na temelju razlika koje utječu na cijene i usporedivost cijena u skladu s člankom 2. stavkom 10. Osnovne uredbe. U skladu s tim izvršene su prilagodbe za razlike u troškovima prijevoza i osiguranja. Budući da proizvođači iz Malezije nisu surađivali, prilagodbe su se morale utvrditi na temelju raspoloživih podataka, tj. na cijeni koju je predložio neovisni pružatelj usluga određivanja cijena u pogledu svjetskog prijevoza robe (10) tijekom razdoblja izvješćivanja, za prijevoz i osiguranje između određene luke u Maleziji i određene luke u Uniji s uvjetima isporuke CIF procijenjenima na 65–75 EUR/t.

               (40)

               U skladu s člankom 2. stavcima 11. i 12. Osnovne uredbe dampinška se marža računala usporedbom ponderirane prosječne uobičajene vrijednosti utvrđene u prethodnim ispitnim postupcima i odgovarajućih ponderiranih prosječnih izvoznih cijena iz Malezije u Uniju, kako je prethodno utvrđeno u uvodnim izjavama 38. i 39. tijekom razdoblja izvješćivanja, izražena kao postotak cijene CIF na granici Unije, neocarinjeno. Ta je usporedba pokazala damping u visini od 50–60 %.

         3.   MJERE

               (41)

               S obzirom na prethodno navedeno, Komisija je zaključila da se konačna antidampinška pristojba na uvoz u Uniju limunske kiseline podrijetlom iz NRK-a izbjegava prekrcavanjem preko Malezije u skladu s člankom 13. stavkom 1. Osnovne uredbe.

               (42)

               U skladu s prvom rečenicom članka 13. stavka 1. Osnovne uredbe mjere na snazi za uvoz predmetnog proizvoda trebalo bi stoga proširiti na uvoz proizvoda iz ispitnog postupka, tj. istog proizvoda, ali otpremljenog iz Malezije, neovisno o tome je li deklariran kao proizvod podrijetlom iz Malezije ili nije.

               (43)

               Trebalo bi proširiti mjere uvedene člankom 1. stavkom 2. Provedbene uredbe Komisije (EU) 2015/82 za „sva ostala društva”, a to je trenutačno konačna antidampinška pristojba od 42,7 % koja se primjenjuje na neto cijenu franko granica Unije, neocarinjeno.

               (44)

               U skladu s člankom 13. stavkom 3. i člankom 14. stavkom 5. Osnovne uredbe kojom se propisuje da se svaka proširena mjera mora odnositi na uvoz koji je u Uniju ušao evidentiranjem uvedenim Uredbom o pokretanju postupka, potrebno je naplatiti pristojbe na taj evidentirani uvoz limunske kiseline otpremljene iz Malezije.

         4.   ZAHTJEVI ZA IZUZEĆE

               (45)

               Kako je navedeno u uvodnoj izjavi 15., nijedan proizvođač u predmetnoj zemlji nije se javio nakon pokretanja postupka. Isto tako, nije predan nijedan zahtjev za izuzeće od mogućeg proširenja mjera u skladu s člankom 13. stavkom 4. Osnovne uredbe.

         5.   NOVI IZVOZNICI

               (46)

               Ne dovodeći u pitanje članak 11. stavak 3. Osnovne uredbe, proizvođači iz Malezije koji se nisu javili tijekom ovog postupka i nisu izvozili proizvod iz ispitnog postupka u Uniju tijekom razdoblja izvješćivanja i koji planiraju podnijeti zahtjev za izuzeće od proširene antidampinške pristojbe u skladu s člankom 11. stavkom 4. i člankom 13. stavkom 4. Osnovne uredbe morat će ispuniti obrazac zahtjeva za izuzeće kako bi Komisija mogla odrediti je li izuzeće opravdano. Takvo izuzeće može se odobriti nakon procjene stanja na tržištu, proizvodnih kapaciteta i iskoristivosti kapaciteta, nabave i prodaje te vjerojatnosti nastavka prakse za koju ne postoji dostatan valjani razlog ili ekonomska opravdanost i dokaz o dampingu. Uobičajeno je da Komisija izvrši i posjet radi provjere na licu mjesta. Zahtjev treba uputiti Komisiji zajedno sa svim bitnim podacima, a posebno o promjenama djelatnosti trgovačkog društva u vezi s proizvodnjom i prodajom.

               (47)

               Ako je izuzeće opravdano, Komisija će nakon savjetovanja sa Savjetodavnim odborom u skladu s time predložiti izmjenu proširenih mjera na snazi. Sva će se odobrena izuzeća zatim nadzirati kako bi se osigurala sukladnost.

         6.   OBJAVA

   Sve su zainteresirane strane obaviještene o ključnim činjenicama i argumentima koji su doveli do prethodno navedenih zaključaka i bile su pozvane da daju primjedbe. Nisu dostavljene nikakve primjedbe.

               (48)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EZ) br. 1225/2009,

         DONIJELA JE OVU UREDBU:
   Članak 1.
   1.   Konačna antidampinška pristojba koja se primjenjuje na „sva ostala trgovačka društva” uvedena člankom 1. stavkom 2. Uredbe (EZ) br. 1193/2008 na uvoz limunske kiseline podrijetlom iz Narodne Republike Kine, ovime se proširuje na uvoz limunske kiseline otpremljene iz Malezije, neovisno o tome je li deklarirana kao proizvod podrijetlom iz Malezije ili nije, trenutačno razvrstane u oznake KN 2918 14 00 (oznaka TARIC 2918140010) i ex 2918 15 00 (oznaka TARIC 2918150011).
   2.   Pristojba proširena stavkom 1. ovog članka naplaćuje se na uvoz otpremljen iz Malezije, neovisno o tome je li deklariran kao da je podrijetlom iz Malezije ili nije, evidentiran u skladu s člankom 2. Provedbene uredbe (EU) 2015/706 te člankom 13. stavkom 3. i člankom 14. stavkom 5. Uredbe (EZ) br. 1225/2009.
   3.   Osim ako je drukčije određeno, primjenjuju se važeće odredbe o carinskim pristojbama.
   Članak 2.
   1.   Zahtjevi za izuzeće od pristojbe proširene člankom 1. dostavljaju se u pisanom obliku na jednom od službenih jezika Europske unije i mora ih potpisati osoba ovlaštena za zastupanje subjekta koji traži izuzeće. Zahtjev se mora poslati na sljedeću adresu:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

         2.   U skladu s člankom 13. stavkom 4. Uredbe (EZ) br. 1225/2009 Komisija može na temelju odluke odobriti izuzeće uvoza društava koja ne izbjegavaju antidampinške mjere uvedene Uredbom (EU) br. 791/2011 od pristojbe proširene člankom 1.
   Članak 3.
   Carinskim se tijelima nalaže da obustave evidentiranje uvoza uspostavljeno u skladu s člankom 2. Uredbe (EU) 2015/706.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Uredba Vijeća (EZ) br. 1193/2008 od 1. prosinca 2008. o uvođenju konačne antidampinške pristojbe i konačnoj naplati privremenih pristojba uvedenih na uvoz limunske kiseline podrijetlom iz Narodne Republike Kine (SL L 323, 3.12.2008., str. 1.).

      (3)  Odluka Komisije 2008/899/EZ od 2. prosinca 2008. o prihvaćanju preuzimanja obveza u vezi s antidampinškim postupkom koji se odnosi na uvoz limunske kiseline podrijetlom iz Narodne Republike Kine (SL L 323, 3.12.2008., str. 62.).

      (4)  Odluka Komisije 2012/501/EU od 7. rujna 2012. o izmjeni Odluke 2008/899/EZ o prihvaćanju preuzimanja obveza u pogledu antidampinškog postupka u vezi s uvozom limunske kiseline podrijetlom iz Narodne Republike Kine (SL L 244, 8.9.2012., str. 27.).

      (5)  Provedbena uredba Komisije (EU) 2015/82 оd 21. siječnja 2015. o uvođenju konačne antidampinške pristojbe na uvoz limunske kiseline podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 i parcijalnim privremenim revizijama u skladu s člankom 11. stavkom 3. Uredbe (EZ) br. 1225/2009 (SL L 15, 22.1.2015., str. 8.).

      (6)  Provedbena uredba Komisije (EU) 2015/706 оd 30. travnja 2015. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Komisije (EU) 2015/82 na uvoz limunske kiseline podrijetlom iz Narodne Republike Kine uvozom limunske kiseline koja se otprema iz Malezije, neovisno o tome je li deklarirana kao proizvod podrijetlom iz Malezije ili nije, te o uvjetovanju takvog uvoza evidentiranjem (SL L 113, 1.5.2015., str. 38.)

      (7)  Razdoblja ovog ispitnog postupka, tj. 2011. i 2012. a djelomično i razdoblje izvješćivanja, preklapala su se s razdobljima objavljenima u Uredbi o reviziji zbog predstojećeg isteka mjera (EU) 2015/82 iz uvodne izjave 4. Obujam uvoza za ovaj ispitni postupak ažuriran je najnovijim podacima dostupnima u Comextovoj statistici, stoga iznosi možda ne odgovaraju točno onima objavljenima u Uredbi o reviziji zbog predstojećeg isteka mjera (EU) 2015/82.

      (8)  Podaci tijekom razdoblja izvješćivanja prilagođeni su dvanaestomjesečnom razdoblju.

      Izvor: statistički podaci Comexta.

      (9)  Provedbena uredba (EU) 2015/82, uvodna izjava 167.

      (10)  www.worldfreightrates.com


title: Provedbena uredba Komisije (EU) br. 1117/2013 оd 6. studenoga 2013. o odobrenju izmjene koja nije manja u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Arancia Rossa di Sicilia (ZOZP)]

text:
               9.11.2013

               HR

               Službeni list Europske unije

               L 299/18

         PROVEDBENA UREDBA KOMISIJE (EU) br. 1117/2013
   оd 6. studenoga 2013.
   o odobrenju izmjene koja nije manja u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Arancia Rossa di Sicilia (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 9. stavkom 1. prvim podstavkom Uredbe (EZ) br. 510/2006, Komisija je ispitala zahtjev Italije za odobrenje izmjene specifikacije za zaštićenu oznaku zemljopisnog podrijetla „Arancia Rossa di Sicilia”, registriranu u skladu s Uredbom Komisije (EZ) br. 1107/96 (3).

               (3)

               Budući da dotična izmjena nije manja, Komisija je objavila zahtjev za izmjenu u Službenom listu Europske unije
                   (4) u skladu s člankom 6. stavkom 2. Uredbe (EZ) br. 510/2006. Budući da Komisiji nije dostavljen ni jedan prigovor u smislu članka 7. te Uredbe, odobravaju se izmjene specifikacije,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije za naziv u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL L 148, 21.6.1996., str. 1.

      (4)  SL L 369, 29.11.2012., str. 16.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.6.   Voće, povrće i žitarice, u prirodnom stanju ili prerađeni

      ITALIJA
      Arancia Rossa di Sicilia (ZOZP)


title: Provedbena uredba Komisije (EU) br. 1277/2011 od 8. prosinca 2011. o izmjeni Priloga I. Uredbi Komisije (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskog podrijetla  Tekst značajan za EGP

text:
               13/Sv. 064

               HR

               Službeni list Europske unije

               265

         32011R1277

               L 327/42

               SLUŽBENI LIST EUROPSKE UNIJE

               08.12.2011.

      PROVEDBENA UREDBA KOMISIJE (EU) br. 1277/2011
   od 8. prosinca 2011.
   o izmjeni Priloga I. Uredbi Komisije (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskog podrijetla
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (1), a posebno njezin članak 15. stavak 5.,
   budući da:

               (1)

               Uredbom Komisije (EZ) br. 669/2009 (2) utvrđuju se pravila o povećanoj razini službenih kontrola uvoza određene hrane za životinje i hrane neživotinjskog podrijetla navedene u njezinom Prilogu I. („popis”), na mjestima ulaska u područja iz Priloga I. Uredbi (EZ) br. 882/2004.

               (2)

               Člankom 2. Uredbe (EZ) br. 669/2009 predviđa se da popis treba redovito revidirati, i to najmanje tromjesečno, uzimajući u obzir najmanje izvore informacija navedene u tom članku.

               (3)

               Pojava i značaj incidenata u vezi s hranom koji su priopćeni putem sustava brzog uzbunjivanja za hranu i hranu za životinje (RASFF), nalazi misija u trećim zemljama koje provodi Ured za hranu i veterinarstvo, kao i tromjesečna izvješća o pošiljkama hrane za životinje i hrane neživotinjskog podrijetla koje su države članice dostavile Komisiji u skladu s člankom 15. Uredbe (EZ) br. 669/2009, upućuju na to da bi popis trebalo izmijeniti.

               (4)

               Popis bi posebno trebalo izmijeniti brisanjem unosa za proizvode za koje ti izvori informacija upućuju na sveukupan zadovoljavajući stupanj sukladnosti s odgovarajućim sigurnosnim zahtjevima predviđenim u zakonodavstvu Unije i za koje više nije opravdana povećana razina službenih kontrola.

               (5)

               Osim toga, popis bi trebalo izmijeniti smanjenjem učestalosti službenih kontrola proizvoda za koje se u izvorima informacija navodi sveukupno poboljšanje sukladnosti s odgovarajućim zahtjevima predviđenim u zakonodavstvu Unije i za koje sadašnja razina službene kontrole stoga više nije opravdana.

               (6)

               Unose u popisu za određene uvoze iz Argentine, Dominikanske Republike, Egipta i Indije stoga bi trebalo na odgovarajući način izmijeniti.

               (7)

               U interesu jasnoće zakonodavstva Unije, također je potrebno na popisu navesti unose za uvoz svježe paprike iz Tajlanda te dodataka hrani za životinje i premiksa iz Indije, te pojasniti vrstu paprika iz Dominikanske Republike, Egipta i Tajlanda.

               (8)

               Izmjena popisa koja se odnosi na brisanje upućivanja na proizvode i smanjenje učestalosti kontrola trebala bi se početi primjenjivati što prije, budući da su zadovoljeni prvobitni sigurnosni interesi. U skladu s tim, te bi se izmjene trebale primjenjivati od dana stupanja na snagu ove Uredbe.

               (9)

               Uzimajući u obzir broj izmjena koje treba napraviti u Prilogu I. Uredbi (EZ) br. 669/2009, primjereno je zamijeniti ga tekstom u Prilogu ovoj Uredbi.

               (10)

               Uredbu (EZ) br. 669/2009 bi stoga trebalo na odgovarajući način izmijeniti.

               (11)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog I. Uredbi (EZ) br. 669/2009 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2012.
   Međutim, izmjene sljedećih unosa u Prilogu I. Uredbi (EZ) br. 669/2009 primjenjuju se od dana stupanja na snagu ove Uredbe:

               (a)

               brisanje sljedećih unosa o:

                           i.

                           kikirikiju (u ljusci ili oljuštenom), maslacu od kikirikija te kikirikiju drukčije pripremljenom i konzerviranom (hrana i hrana za životinje) iz Argentine;

                           ii.

                           laukiju (hrana) iz Dominikanske Republike;

                           iii.

                           zelenom grahu (hrana) iz Egipta;

               (b)

               smanjenje učestalosti fizičkih pregleda i provjera identiteta za sušene začine (hrana) iz Indije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. prosinca 2011.

            Za Komisiju

            Predsjednik

         José Manuel BARROSO

      (1)  SL L 165, 30.4.2004., str. 1.

      (2)  SL L 194, 25.7.2009., str. 11.
   PRILOG

         „PRILOG I.
         A.   Hrana za životinje i hrana neživotinjskog podrijetla koja podliježe povećanoj razini službenih kontrola na određenom mjestu ulaska

                     Hrana za životinje i hrana
                     (namjena)

                     Oznaka KN (1)

                     Zemlja podrijetla

                     Opasna tvar

                     Učestalost fizičkih pregleda i provjera identiteta
                     (%)

                     Lješnjaci
                     (u ljusci ili oljušteni)

                     0802 21 00; 0802 22 00

                     Azerbajdžan (AZ)

                     Aflatoksini

                     10

                        (Hrana za životinje i hrana)

                                 —

                                 Kikiriki, u ljusci

                                 —

                              1202 41 00

                     Brazil (BR)

                     Aflatoksini

                     10

                                 —

                                 Kikiriki, oljušteni

                                 —

                              1202 42 00

                                 —

                                 Maslac od kikirikija

                                 —

                              2008 11 10

                                 —

                                 Kikiriki, drukčije pripremljen ili konzerviran

                                 —

                                 2008 11 91; 2008 11 96; 2008 11 98

                        (Hrana za životinje i hrana)

                     Sušeni rezanci

                     ex 1902

                     Kina (CN)

                     Aluminij

                     10

                        (Hrana)

                     Pomelo

                     ex 0805 40 00

                     Kina (CN)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (11)

                     20

                        (Hrana — svježa)

                     Listovi čaja (crnog i zelenog)

                     0902

                     Kina (CN)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (10)

                     10

                        (Hrana)

                                 —

                                 Južnoamerički grah
                                 (Vigna unguiculata spp. sesquipedalis)

                                 —

                                 ex 0708 20 00; ex 0710 22 00

                     Dominikanska Republika (DO)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (3)

                     50

                                 —

                                 Gorka dinja
                                 (Momordica charantia)

                                 —

                                 ex 0709 99 90; ex 0710 80 95

                                 —

                                 Paprika (slatka i osim slatke)
                                 (Capsicum spp.)

                                 —

                                 0709 60 10; ex 0709 60 99; 0710 80 51; ex 0710 80 59

                                 —

                                 Patlidžani

                                 —

                                 0709 30 00; ex 0710 80 95

                        (Hrana — svježe, rashlađeno ili zamrznuto povrće)

                                 —

                                 Naranče (svježe ili sušene)

                                 —

                                 0805 10 20; 0805 10 80

                     Egipat (EG)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (7)

                     10

                                 —

                                 Breskve (osim nektarina)

                                 —

                              0809 30 90

                                 —

                                 Šipak

                                 —

                              ex 0810 90 75

                                 —

                                 Jagode

                                 —

                              0810 10 00

                        (Hrana — svježe voće i povrće)

                     Paprika (slatka i osim slatke) (Capsicum spp.)

                     0709 60 10; ex 0709 60 99; 0710 80 51; ex 0710 80 59

                     Egipat (EG)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (12)

                     10

                        (Hrana — svježa, rashlađena ili zamrznuta)

                                 —

                                 Kikiriki, u ljusci

                                 —

                              1202 41 00

                     Gana (GH)

                     Aflatoksini

                     50

                                 —

                                 Kikiriki, oljušteni

                                 —

                              1202 42 00

                                 —

                                 Maslac od kikirikija

                                 —

                              2008 11 10

                        (Hrana za životinje i hrana)

                     Listovi karija (curry) (Bergera/Murraya koenigii)

                     ex 1211 90 85

                     Indija (IN)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (5)

                     10

                        (Hrana — svježe bilje)

                                 —

                                    Capsicum annuum, cijeli

                                 —

                              0904 21 10

                     Indija (IN)

                     Aflatoksini

                     20

                                 —

                                    Capsicum annuum, drobljen ili mljeven,

                                 —

                              ex 0904 22 00

                                 —

                                 Kari (curry) (proizvodi od čilija)

                                 —

                              0910 91 05

                                 —

                                 Muškatni oraščić
                                 (Myristica fragrans)

                                 —

                                 0908 11 00, 0908 12 00

                                 —

                                 Macis
                                 (Myristica fragrans)

                                 —

                                 0908 21 00, 0908 22 00

                                 —

                                 Ingver (đumbir)
                                 (Zingiber officinale)

                                 —

                                 0910 11 00, 0910 12 00

                                 —

                                    Curcuma longa (kurkuma)

                                 —

                              0910 30 00

                        (Hrana — sušeni začini)
                         (13)

                                 —

                                 Kikiriki, u ljusci

                                 —

                              1202 41 00

                     Indija (IN)

                     Aflatoksini

                     20

                                 —

                                 Kikiriki, oljušteni

                                 —

                              1202 42 00

                                 —

                                 Maslac od kikirikija

                                 —

                              2008 11 10

                                 —

                                 Kikiriki, drukčije pripremljen ili konzerviran

                                 —

                                 2008 11 91; 2008 11 96; 2008 11 98

                        (Hrana za životinje i hrana)

                     Dodaci hrani za životinje i premiksi

                     ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                     Indija (IN)

                     Kadmij i olovo

                     10

                        (Hrana za životinje)

                     Bamija

                     ex 0709 99 90

                     Indija (IN)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (2)

                     10

                        (Hrana — svježa)

                     Lubenica (egusi, Citrullus lanatus) sjeme i od nje dobiveni proizvodi

                     ex 1207 99 96; ex 1106 30 90; ex 2008 99 99

                     Nigerija (NG)

                     Aflatoksini

                     50

                        (Hrana)

                                 —

                                    Capsicum annuum, cijeli

                                 —

                              0904 21 10

                     Peru (PE)

                     Aflatoksini i okratoksin A

                     10

                                 —

                                    Capsicum annuum, drobljen ili mljeven

                                 —

                              ex 0904 22 00

                        (Hrana — sušeni začin)

                                 —

                                 Paprika (osim slatke) (Capsicum spp.)

                     ex 0709 60 99

                     Tajland (TH)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (9)

                     10

                        (Hrana — svježa)

                                 —

                                 Listovi korijandra

                                 —

                              ex 0709 99 90

                     Tajland (TH)

                     Salmonela (6)

                     10

                                 —

                                 Bosiljak

                                 —

                              ex 1211 90 85

                                 —

                                 Metvica

                                 —

                              ex 1211 90 85

                        (Hrana — svježe bilje)

                                 —

                                 Listovi korijandra

                                 —

                              ex 0709 99 90

                     Tajland (TH)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (4)

                     20

                                 —

                                 Bosiljak

                                 —

                              ex 1211 90 85

                        (Hrana — svježe bilje)

                                 —

                                 Južnoamerički grah
                                 (Vigna unguiculata spp. sesquipedalis)

                                 —

                                 ex 0708 20 00; ex 0710 22 00

                     Tajland (TH)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (4)

                     50

                                 —

                                 Patlidžani

                                 —

                                 0709 30 00; ex 0710 80 95

                                 —

                                 Povrće iz roda Brassica

                                 —

                                 0704; ex 0710 80 95

                        (Hrana — svježe, rashlađeno ili zamrznuto povrće)

                                 —

                                 Slatke paprike (Capsicum annuum)

                                 —

                                 0709 60 10; 0710 80 51

                     Turska (TR)

                     Ostaci pesticida analizirani multirezidualnim metodama za koje se temelje na CG-MS i LC-MS ili metodama za određivanje jednog ostatka (8)

                     10

                                 —

                                 Rajčice

                                 —

                                 0702 00 00; 0710 80 70

                        (Hrana — svježe, rashlađeno ili zamrznuto povrće)

                     Grožđice

                     0806 20

                     Uzbekistan (UZ)

                     Okratoksin A

                     50

                        (Hrana)

                                 —

                                 Kikiriki, u ljusci

                                 —

                              1202 41 00

                     Južna Afrika (ZA)

                     Aflatoksini

                     10

                                 —

                                 Kikiriki, oljušteni

                                 —

                              1202 42 00

                                 —

                                 Maslac od kikirikija

                                 —

                              2008 11 10

                                 —

                                 Kikiriki, drukčije pripremljen ili konzerviran

                                 —

                                 2008 11 91; 2008 11 96; 2008 11 98

                        (Hrana za životinje i hrana)

                                 —

                                    Capsicum annuum, drobljen ili mljeven

                                 —

                              ex 0904 22 00

                     Sve treće zemlje

                     Sudan boje

                     10

                                 —

                                 Kari (curry) (proizvodi od čilija)

                                 —

                              0910 91 05

                                 —

                                    Curcuma longa (kurkuma)

                                 —

                              0910 30 00

                        (Hrana — sušeni začini)

                                 —

                                 Crveno palmino ulje

                                 —

                              ex 1511 10 90

                        (Hrana)

               B.   Definicije

         Za potrebe ovog Priloga, „Sudan boje” odnose se na sljedeće kemijske tvari:

                     i.

                     Sudan I (CAS broj 842-07-9);

                     ii.

                     Sudan II (CAS broj 3118-97-6);

                     iii.

                     Sudan III (CAS broj 85-86-9);

                     iv.

                     Grimizno crvena; ili Sudan IV (CAS broj 85-83-6).”

      (1)  Ako se traži da se ispitaju samo određeni proizvodi iz bilo koje oznake KN ispitaju i u nomenklaturi robe ne postoji nikakva posebna potpodjela pod tom oznakom, oznaka KN označava se s „ex” (na primjer, ex 1006 30: uključena je samo Basmati riža za izravnu prehranu ljudi).

      (2)  Osobito ostaci: acefata, metamidofosa, triazofosa, endosulfana, monokrotofosa.

      (3)  Osobito ostaci: amitraza, acefata, aldikarba, benomila, karbendazima, klorfenapira, klorpirifosa, CS2 (ditiokarbamata), diafentiurona, diazinona, diklorvosa, dikofola, dimetoata, endosulfana, fenamidona, imidakloprida, malationa, metamidofosa, metiokarba, metomila, monokrotofosa, ometoata, oksamila, profenofosa, propikonazola, tiabendazola, tiakloprida.

      (4)  Osobito ostaci: acefata, karbarila, karbendazima, karbofurana, klorpirifosa, klorpirifos-metila, dimetoata, etiona, malationa, metalaksila, metamidofosa, metomila, monokrotofosa, ometoata, profenofosa, protiofosa, kvinalfosa, triadimefona, triazofosa, dikrotofosa, EPN, triforina.

      (5)  Osobito ostaci: triazofosaa, oksidemeton-metila, klorpirifosa, acetamiprida, tiametoksama, klotianidina, metamidofosa, acefata, propargita, monokrotofosa.

      (6)  Referentna metoda EN/ISO 6579 ili metoda validirana u odnosu na nju, kako je navedeno u članku 5. Uredbe Komisije (EZ) br. 2073/2005 (SL L 338, 22.12.2005., str. 1.).

      (7)  Osobito ostaci: karbendazima, ciflutrina, ciprodinila, diazinona, dimetoata, etiona, fenitrotiona, fenpropatrina, fludioksonila, heksaflumurona, lambda-cihalotrina, metiokarba, metomila, ometoata, oksamila, fentoata, tiofanat-metila.

      (8)  Osobito ostaci: metomila, oksamila, karbendazima, klofentezina, diafentiurona, dimetoata, formetanata, malationa, procimidona, tetradifona, tiofanat-metila.

      (9)  Osobito ostaci: karbofurana, metomila, ometoata, dimetoata, triazofosa, malationa, profenofosa, protiofosa, etiona, karbendazima, triforina, procimidona, formetanata.

      (10)  Osobito ostaci: buprofezina; imidakloprida; fenvalerata i esfenvalerata (zbroj RS & SR izomera); profenofosa; trifluralina; triazofosa; triadimefona i triadimenola (zbroj triadimefona i triadimenola), cipermetrina (cipermetrin uključujući druge mješavine sastojaka izomera (zbroj izomera).

      (11)  Osobito ostaci: triazofosa, triadimefona i triadimenola (zbroj triadimefona i triadimenola), paration-metila, fentoata.

      (12)  Osobito ostaci: karbofurana (zbroj), klorpirifosa, cipermetrina (zbroj), ciprokonazola, dikofola (zbroj), difenokonazola, dinotefurana, etiona, flusilazola, folpeta, prokloraza, profenofosa, propikonazola, tiofanat-metila i triforina.

      (13)  Sljedeće oznake KN koriste se između stupanja na snagu ovog zakonodavstva i početka njegove primjene (1. siječnja 2012.):

               —

                  Capsicum annuum, cijeli: 0904 20 10

               —

                  Capsicum annuum, drobljen ili mljeven: ex 0904 20 90

               —

               Muškatni oraščić (Myristica fragrans): 0908 10 00

               —

               Macis (Myristica fragrans): 0908 20 00

               —

               Ingver (đumbir) (Zingiber officinale): 0910 10 00.


title: Provedbena uredba Komisije (EU) br. 1246/2011 od 29. studenoga 2011. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Mantecados de Estepa (ZOZP))

text:
               15/Sv. 20

               HR

               Službeni list Europske unije

               214

         32011R1246

               L 319/32

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1246/2011
   od 29. studenoga 2011.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Mantecados de Estepa (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Španjolske za registraciju naziva „Mantecados de Estepa” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2011.

            Za Komisiju, u ime predsjednika,

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 32, 1.2.2011., str. 22.

      PRILOG
      Prehrambeni proizvodi navedeni u Prilogu I. Uredbi (EZ) br. 510/2006:

         Razred 2.4.   Kruh, tjestenina, kolači, slastice, keksi i ostali pekarski proizvodi

      ŠPANJOLSKA
      Mantecados de Estepa (ZOZP)